CELEX: E2006P0003
Language: lt
Date: 2007-02-15 00:00:00
Title: Prašymas ELPA teismui dėl patariamosios nuomonės, kurį 2006 m. sausio 30 d. sprendimu Ladbrokes Ltd. v Staten v/Kultur- og kirkedepartementet and Staten v/Landsbruks- og matdepartementet byloje pateikė Oslo Tingrett teismas (Byla E-3/06)

15.2.2007   
            
            
               LT
            
            
               Europos Sąjungos oficialusis leidinys
            
            
               C 33/5
            
         Prašymas ELPA teismui dėl patariamosios nuomonės, kurį 2006 m. sausio 30 d. sprendimu Ladbrokes Ltd. v Staten v/Kultur- og kirkedepartementet and Staten v/Landsbruks- og matdepartementet byloje pateikė Oslo Tingrett teismas
   (Byla E-3/06)
   (2007/C 33/03)
   2006 m. sausio 30 d. sprendimu Oslo Tingrett (Oslo apygardos teismas) pateikė ELPA teismui prašymą, kurį Teismo kanceliarija gavo 2006 m. rugpjūčio 25 d., dėl patariamosios nuomonės Ladbrokes Ltd. v Staten v/Kultur- og kirkedepartementet and Staten v/Landsbruks- og matdepartementet byloje šiais klausimais:
   
               1.
            
            
               Ar EEE susitarimo 31 ir (arba) 36 straipsniai prieštarauja nacionalinės teisės aktams, kurie numato, kad tam tikrų formų azartinius lošimus gali organizuoti tik valstybės valdoma azartinių lošimų bendrovė, savo pelną panaudojanti kultūros ir sporto tikslams?
            
         
               2.
            
            
               Ar EEE susitarimo 31 ir (arba) 36 straipsniai prieštarauja nacionalinės teisės aktams, kurie numato, kad licencijos teikti lažybų žirgų lenktynėse paslaugas gali būti išduodamos tik pelno nesiekiančioms organizacijoms arba bendrovėms, kurių tikslas — remti arklininkystę?
            
         
               3.
            
            
               Ar EEE susitarimo 31 ir (arba) 36 straipsniai prieštarauja nacionalinės teisės aktams, kurie numato, kad licencijos tam tikroms azartinių lošimų formoms gali būti išduodamos tik pelno nesiekiančioms humanitarinės ar socialinės paskirties organizacijoms ir asociacijoms?
            
         
               4.
            
            
               Ar tai, kad nacionalinės teisės aktuose pabrėžiama, jog iš azartinių lošimų gautas pelnas turėtų būti skiriamas humanitariniams ir socialiniams tikslams (įskaitant sportą ir kultūrą), o ne būti asmeninio praturtėjimo šaltinis, atitinka EEE teisę?
            
         
               5.
            
            
               Ar EEE susitarimo 36 straipsnis prieštarauja nacionalinės teisės nuostatai, draudžiančiai organizuoti azartinius lošimus, kurie uždrausti Norvegijoje, tačiau įteisinti kitoje EEE valstybėje, ir juos tiekti į rinką?